# 2. Равнинен преглед

Пространствено изследване на прозорци
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Равнинен преглед

Функцията равнинен преглед на Orca ви позволява да прегледате пространствено съдържанието, текста и графичните обекти на активния прозорец. В този режим, Orca третира този прозорец сякаш той е двуизмерен лист пълен с текст, премахвайки всякакво усещане за йерархия на елементите или логическо групиране в прозореца.

„Изравненото“ съдържание, също наричано „контекст на равнинния преглед“, може да бъде придвижвано по редове, по думи, по знаци и по обекти. В допълнение, може да изпълните щракване с левия или десния бутон на мишката върху преглеждания в момента обект. Накрая, можете да използвате търсенето на Orca, за да търсите в съдържанието на равнинния преглед.

Понеже контекстът на равнинния преглед е пространствено представяне на съдържанието на активния прозорец, той се създава когато за първи път влезете в равнинен преглед и съдържа само тези обекти, които са видими. В следствие от това, няма да можете да използвате равнинния преглед, за да си взаимодействате с елементи, които са в прозореца, но в момента са извън екрана. В допълнение, ако съдържанието на прозореца се промени по собствено усмотрение, контекстът на равнинния преглед няма да се обнови автоматично. Можете да поискате да се конструира нов контекст включвайки и изключвайки равнинния преглед.

Накрая, равнинният преглед, по своята същност, е режим, който не може да се използва по същото време, по което Orca следва фокуса. Поради това, когато сте в равнинния преглед и след това използвате командите за придвижване на приложението, за да преместите курсора или да се фокусирате върху друг обект, вие автоматично ще напуснете равнинния преглед.